Hubased Tallinna restoranid, kuhu külma eest peitu pugeda
#000000
Kui soovid pimedaid õhtuid hubaselt veeta, siis siin on midagi sulle. Valisime välja 10 hubast restorani, kuhu külma eest peitu pugeda ja nautida imemaitsvaid roogasid. Vaata lähemalt!
#000001
Kuidas sisustada pimedaid ja külmi talveõhtuid? Eks ikka hea seltskonna ja mõnusate maitseelamustega. Allpool oleme välja toonud tervelt 10 suurepärast Tallinna restorani, kuhu pere ja sõpradega minna, et nautida hubast õhkkonda ja meeldivaid toiduelamusi. Tutvu listiga ja vali välja oma lemmikud!
#000002
Rotermannis tegutsev veiniresto R14 on üks ütlemata äge koht, kus nautida kvaliteetset veini ja ehedat Vahemere mõjutustega toitu mõnusas atmosfääris. R14 partneriks on Eesti veinimaailma grand old man Rein Kasela, seega leiab veinikaardist hoolikalt välja valitud toidumenüüga kokkusobivad veinid. Tasub minna kohale ja sellest kogemusest osa saada!
#000004
Salt: Põnevad ja maitsvad road laiast maailmast
#000005
Pisike Kadrioru restoran Salt pakub progressiivset seltskondlikku toitu. Restorani atmosfäär on hubane ning lisaks on seal ka avatud köök – eriti lahe on ise jälgida oma toidu valmimist! Salti menüü on hooajaline ning pakub pidevalt põnevaid üllatusi – näiteks on käimasolev nädal Saltis Maroko toidu nädal, mille raames saab proovida põnevaid kohaliku köögi aardeid.
#000006
Chedi: Aasia köögi vürstikad maitsed vanalinnas
#000007
Mis oleks külma eest peitu pugemiseks parem kui mõnus Aasia restoran, kus hubases atmosfääris nautida Aasia köögi vürtsikaid ja soojendavaid roogasid. Tallinna vanalinnas tegutsev Chedi, eesotsas Malaisia päritolu peakoka Kok Mang Leega, toob meieni just need aasiapärased maitsed, mille läbi saame kogeda ja õppida tundma ka ise seda rikkaliku Aasia toidukultuuri.
#000008
Bruxx: Omanäoline Belgia köögi resto Rotermannis
#000010
Kui palju tead sina Belgia köögist? Kui just mitte eriti palju, siis tasub külastada hiljuti uksed avanud Belgia köögi restorani Bruxx. Rotermanni kvartalis tegutsev restoran pakub nüüdisaegset Belgia kööki, mis on kombinatsioon traditsioonilistest roogadest ja uutest hoiakutest. Menüüst leiad nii Belgia köögi armastatud roa moules-frites ehk rannakarbid ja friikad, Waterzooi supi mereandidega kui ka tõelise magustoidu hiti – Belgia vahvlid!
#000011
Barbarea: Jagamiseks loodud road ja suurepärane veinivalik
#000013
Koplis, Põhjala Tehases tegutsev Barbarea on pealinlaste seas vast üks armastatuimaid uusi restorane, kus sõpradega koos aega veeta ja põnevaid maitseid avastada. Kogu menüü on loodud jagamiseks ja veinikaart pühendatud naturaalsele veinile. Barbareas on au sees taaskasutus ja jätkusuutlikkus – menüü puhul kasutatakse võimalikult palju mahe toorainet ja restorani ruum on täidetud suuresti taaskasutatud mööbliga.
#000014
Moon: Kodused Slaavi köögi road Kalamajas
#000016
Kui pead lugu kohalikest, lihtsatest ja taskukohastest maitsetest, siis tasub külastada Kalamaja restorani Moon. Menüüst leiab sellised Slaavi köögi klassikud nagu Siberi pelmeenid, borši ja rikkaliku kalasupi. Samuti on olulisel kohal metsloomad – näiteks hirvefilee ja hirve- ja pardiliha tšeburek. Restoran on kohalike seas ülimalt populaarne – seda tõestab ka fakt, et Moon on tegutsenud juba üle 12 aasta!
#000017
Snoob: Hubane resto Nõmme mändide all
#000019
Ka Nõmmelt leiab nii mõnegi toreda restorani, kuhu hubast atmosfääri ja silmapaistvaid roogasid nautima minna. Üks neist on armsas restaureeritud majakeses tegutsev Snoob resto. Restoran sobib hästi ka peredele ning menüüst leiab endale midagi sobivat nii väiksem kui suurem söögisnoob. Sealjuures on kasutatud võimalikult palju Eesti toorainet, jälgitud hooajalisust ja trende. Maitseelamused ja positiivsed üllatused on garanteeritud!
#000020
Mon Repos: Elegantne restoran Kadriorus
#000022
Ajaloolises Kadrioru hoones tegutsev Mon Repos on üks tõeliselt eriline ja elegantne restoran, kus nautida Prantsuse brasseriitüüpi menüüd. Menüüst leiad mitmed kalaroad, samuti maitsvad liharoad nagu röstitud pardifilee või veiselihasteik musta trühvli kastmega. Suurepärane restoran, kus kiirest argipäevast hetk endale võtta ja lihtsalt nautida.
#000023
7Ürti: Kaunilt esitletud tuntud ja armastatud road
#000025
Kui otsid restorani, kus nautida lihtsaid ja armastatud maitseid ning kaunilt esitletud roogasid, siis tasub külastada restorani 7Ürti. Kadrioru serval tegutseva restorani menüüst leiad näiteks nii merekarbid valge veini kastmes, tuunikala steigi kui ka Põhjala hirvekotleti punase veini kastmega. Mõnusalt kodune restoran, kuhu külma eest peitu pugeda.
#000026
Puri: Imelise merevaatega restoran jahisadamas
#000028
Siin on üks kauneima vaatega restorane Tallinnas – Puri restoran asukohaga Haven Kakumäe jahisadamas. Sadamarestoranile kohaselt pakatab Puri menüü mereandidest – grillitud angerjas, merikeel ja hiidlest on vaid mõned näited. Restorani hubane ja maitsekas atmosfäär ning lummavad vaated jahisadamale tagavad meeldejääva elamuse.
#000029
Aadress: Nooda tee 8, 13516 Tallinn
#000030
Keelt alla viivad lõunapakkumised pealinnas!
Soovitus: Kus hõrke austreid nautida?
Maitserännak: 3 kohta, kus kui tailane einestada!
#000032
Keelt alla viivad lõunapakkumised pealinnas!
#000033
Soovitus: Kus hõrke austreid nautida?
#000034
Maitserännak: 3 kohta, kus kui tailane einestada!
#000035
Soovitus: 8 maitsvat suppi restoranides
#000037
Soovitus: 5 restorani, kus cappucinot ja kooki nautida
#000038
Top 10 oktoober: soovituse järgi sööma
#000039
Soovitus: 7 põnevat restorani ja nende Instagrami kontod
#000040
Soovitus: 5 aasiapärast rooga, mis viivad keele alla
#000041
Tasub külastada! See resto võitis parima taimetoidupakkumise tiitli
#000042
Vaata, millised restod osutusid jaanuaris külastajate lemmikuteks
Trühvlifännidele: Nende restode trühvliroogasid pead proovima
Hubased Tallinna restoranid, kuhu külma eest peitu pugeda
Peresõbralikud restoranid Tallinnas: Nendes restodes on lastel lõbus süüa
Külastajate lemmikrestoranid 2022 – tutvu edetabeliga siin
#000043
Vaata, millised restod osutusid jaanuaris külastajate lemmikuteks
#000044
Külastajate lemmikrestoranid 2022 – tutvu edetabeliga siin
#000047
Soovitus: TOP 5 pealinna restorani sõbrapäeval
#000049
Milliseid restorane eelistasid külastajad 2015. aastal?
#000050
Home Nutikam restorani broneerimissüsteemLiitu uudiskirjagaMeist
#000054